በሶማሌ ክልል የሚገኙ የጎሳ መሪዎችና የአገር ሽማግሌዎች ከፌደራላዊ ስርዓቱ ተጠቃሚ መሆናቸውን ገለጹ
-በኢትዮጵያ በህገ-መንግስቱ መሰረት ፌደራላዊ ዴሞከራሲያዊ ስርዓት ተግባራዊ ከሆነበት ጊዜ ጀምሮ በማህበራዊ፣ ኢኮኖሚያዊና ፖለቲካዊ ዘርፎች ከፍተኛ ተጠቃሚ መሆናቸውን በኢትዮጵያ ሶማሌ ክልል የሚገኙ የተለያዩ የጎሳ መሪዎችና የአገር ሽማግሌዎች ገለጹ። ወጣቶች ህገ መንገስቱንና ህገ መግሰታዊ ስርዓቱን መጠበቅና ማክበር እንደሚገባቸው የጎሳ መሪዎቹ አስገንዝበዋል።በኢትዮጵያ ሶማሌ ከልል ከሚገኙ የጎሳ መዎችና የአገር ሽማግሌዎች አንዳንዶቹ  ለዋልታ ኢንፎርሜሽን ማዕከል እንደገለጹት፤ በአገሪቱ በህገመንግስቱ መሰረት ፌደራላዊ ዴሞክራሳዊ ስርዓት መተግበሩ ብሔር፣ ብሔረሰቦችና ህዝቦች ራሳቸውን በራሳቸው በማስተዳደራቸው በማህበራዊና ኢኮኖሚያዊ ዘርፎች እኩልና ፍትሃዊ ተጠቃሚ ከመሆናቸውም በላይ አንድነታቸውን የበለጠ እንዲያጠናክሩ ረድቷቸዋል።እድሜያቸው ከ70 ዓመት እንደበለጣቸው የሚናገሩት ሱልጣን የሱፍ ሱልጣን ካሂን በበኩላቸው፤ አገሪቱ ከአፋኙ የደርግ ስርዓት አገዛዝ ተላቃ የፌደራሊዝም ስርዓት መከተል ከጀመረችበት ጊዜ ጀምሮ ከዓመት ዓመት የህብረተሰቡ ተጠቃሚነት እየተረጋገጠ በመምጣቱ ዛሬ በሁሉም መስኮች ከፍተኛ ለውጥ እየተመለከቱ መሆናቸውን አስረድተዋል።ቀደም ባሉት አድሎአዊና አምባገነናዊ አስተዳደሮች የኢትዮጵያ ሶማሌ ክልል ህዝብ እንደሌሎቹ የኢትዮጵያ ብሔር፣ ብሔረሰቦችና ዝቦች ከፍተኛ በደሎች ይደርሱበት እንደነበር ያስታወሱት ሱልጣን የሱፍ፤ ከደርግ ስርዓት መገርሰስ በኋላ በተተገበረው የፌደራሊዝም ስርዓት የአርብቶ አደሩ ማህበረሰብ የማህበራዊ፣ኢኮኖሚያዊና ፖለቲካዊ ተጠቃሚነት  የላቀ መሆኑን ተናግረዋል።ከ1983 ዓ ም በፊት በጅጅጋ ከተማ የነበረውን አንድ የሁለተኛ ደረጃ ትምሀርት ቤት ጨምሮ የደጋሃቡርና የቀብሪደሃር የመጀመሪያ ደረጃ ትምህርት ቤቶች ብቻ እንደነበሩ በማስታወስ አርብቶ አደሩ በትምህርት ወደ ኋላ ቀርቶ እንደነበር ገልጸው፤ በአሁኑ ወቅት በሁሉም የአርብቶ አደር ቀበሌዎችና መንደሮች የአንደኛ ደረጃ ትምህርት የተዳረሰ ሲሆን፤ የሁለተኛ ደረጃ ትምሀርት ቤቶችና የከፍተኛ ደረጃ ትምህርተ ቤቶች በክልሉ መስፋፋታቸውን በመጥቀስ አርብቶ አደሩ አሁን ባለው ስርዓት ካገኘው እድል ትምህርት ቀዳሚውን ስፍራ እንደሚይዝ አስረድተዋል።እንዲሁም አርብቶ አደሩ በአሁኑ ጊዜ የጤና እና የንጹህ መጠጥ ውሃ አገልግሎትን በአካባቢው በቅርቡ እያገኘ መሆኑን አስረድተው፤ አርብቶ አደሩ በተለይም በሚታወቅበት በእንስሳት ሃብቱ ከፍተኛ ተጠቃሚ መሆኑንና በተለይም ከቦታ ቦታ ከብቶቹ ግጦሽና ውሃ ፍለጋ ሲዘዋወር የነበረበት ሁኔታ በመንደር ማሰባሰብ ፕሮግራም እየተለወጠና የበለጠ ተጠቃሚ እንዲሆን እየተደረገ ነው ብለዋል።በመሆኑም የኢትዮጵያ ሶማሌ ክልል ህዝብ የዘንድሮውን የብሔር፣ ብሔረሰቦችና ህዝቦች በዓል የሚያከብረው በህገ-መንግስቱ ያገኛቸውን መብቶችና ተጠቃሚነት ይበልጥ ለማጠናከር በመሆኑ በደስታ ቀኑን እየተጠባበቀ መሆኑን ተናግረው፤ የሚመጡ እንግዶችም በአግባቡ ለማስተናገድ መንግስትና ህብረተሰቡ መዘጋጀታቸውን ገልጸዋል።ኡጋዝ ሙሀሙድ ኡጋዝ አህመድ በበኩላቸው፤ የኢትዮጵያ ሶማሌ ክልል ህዝብ በቋንቋው የመማር፣ የመሰራትና የመዳኘት እድል በህገ-መንግስቱ የተረጋገጠለት በመሆኑ እጅግ ተጠቃሚ መሆኑን  ገልጸው፤ ሲሸማቀቅባቸው የነበሩት ባህሉና ታሪኩም  በአሁኑ ወቅት የኩራቱ ምንጭ ሆነዋል ብለዋል። በመሆኑም ወጣቱ ትውልድ ህገ-መንግስቱን መጠበቅና ማክበር እንደሚገባቸው አሳስበው፤  በክልሉ አሁን የምንመለከተው የሰላምና የልማት ውጤቶች የተገኘው ህገ-መንግስቱ ባሰገኘው የእኩል ተጠቃሚነት እድል ነው ብለዋል።ለ8ኛው የብሄር፣ ብሄረሰቦችና ህዝቦች በዓልም የሚመጡትን እግዶች ህብረተሰቡ በተገቢው ሁኔታ እንዲያስተናግዳቸው ጥሪያቸውን አስተላልፈዋል።